
iarna asta-i ca un pântec... 

d’ anţărţ vai 


Loveai stol de zăpezi cu aripile şi 

pe umerii tăi strânşi, ca sfere prinse-n cub, 
în joc pocneau, din bici, muscalii beţi, deşi 
atunci eram pe-atât deasupra, cât ei sub, 


îmi adormeau păuni în călimări, pe când 
veneau corbi suri, prea lăcomiţi a bea decât 
prin rana şerpilor învârtitori, la rând 

din albul tău, mai fum, de nume-al nu ştiu cât, 


plecai, tăind ninsori cu şase colţuri, dar 
veneai, cu mai puţin o dată, cam pe trei, 
sub sănii, urme de troiene umed ne-ar 
ascunde, în corali, de maluri, doar să vrei, 


și-acum, când neaua de alt an e nor sătul, 
învăţ că te-am iubit prea mult, dar nu destul... 

În munt 
- fără tir 


Între Dorna Candreni şi Dorna Burcuţ 
se prăvale zăpada întreagă în munţi, 
între Dorna Burcuţ şi Dorna Candreni 
mă acopăr troieni, 
ne ascunseră ierni. 


Ninge ca-n poveşti, între Dorna Candreni şi Dorna Burcuţ, 
s-a desfăcut tot cerul prin sacii moi de vată, 

cad fulgii mari cât ouăle de strut 

şi se prefac în dulce, albă, ciocolată, 


ninge ireal, între Dorna Burcuţ şi Dorna Candreni 
cum buzele-ţi sunt albe, ca acele de brad, 

mă rânduiesc la ninsele pomeni 

fără să-ngheţ pe drum, fără să ard, 


ninge nefiresc, între Dorna Candreni şi Dorna Burcuţ 
în loc de viermii ploii mor fluturi de zăpadă, 

tu scoţi încet pe gură, ca dintr-un horn micuţ, 

şerpi calzi de fum albastru şi laşi doar scrum să cadă. 


Între Dorna Candreni şi Dorna Burcuţ 
se prăvale zăpada întreagă în munţi 
între Dorna Burcuţ şi Dorna Candreni 
ne ascunseră ierni, 

mă acopăr troieni. 

Cădea cenuşa-n ceruri; 
mai fumega din focuri 
noaptea sângelui 

tău risipit 

peste timp 

carusel de secunde 

şi trupuri 


suntem prea singuri 
ai strigat şi în jur 
nimic nu clipea 
ochiul timpului sur 
murea-n muguri 
„de noapte 
eram scuturi străpunse 
de sfere-n translație 
deasupra, învins 
doar Pământul învârtitor 
printre himere 
ca un mosor 
“legat cu aţă - yo-yo - 
îşi desfăcea penele 
unui încurcat şi inutil zbor 

a plâns îţi seamănă 
de undeva din tine 
ca o alta clipă 
geamănă 

urcă strigătul 

şi ninsorile 
deşteptare de simţuri 
prin ploi 

gri cenuşă: 


Vin zorile ! 

luc 


Şobolanii cu g 
- experiment de labora 


„.„„.era o lume multiplicată, cu oglinzi deformate, de bâlci funest, în care oricine putea 
lua înfăţişarea de zeu, hoț sau criminal, în acelaşi timp, în scopuri nobile sau 
insalubre...” - Ken Crossword - "Tratat despre clone" 


Şobolanii cu glugă 
au porţile 

bisericii deschise 
dar ei intră în strană 
prin găurile nopţilor 
prin vise 

o dată cu zidul 
adulmecând în rană 


muşcă şobolanii carnea sfinţilor 
din lovirea arginţilor 

tencuială albastră îndoaie 
blesteme-n 

podeaua cernită a ploaie 

cu stele 

şi sine-ngropată 


roase în piatră 


templele cad 
plânsetul jertfă luceşte Daniel Bratu - Leredem 


în colţi Editura LiterNet.ro 

şobolanii nu iartă - 
blitz-uri de taină bat cuie 
pleoapa icoanei 

arde-n rugină de porţi 
amăruie 


Şobolanii cu glugă 

n-au faţă 

cuvinte icnesc în surdină 

ferit 

plăcerea ce-n gheare din urmă 
agaţă lumină 


negrul se-amestecă negru 
şi râde în rugă 
smolit 

larnă fără chibrituri 
- descântec - 


larna asta-i ca un pântec 
leagăn alb ascuns de oase 
dintr-un ghem de vifor coase 
adormitul maicii 

cântec 

adormire-n cânt suspină 
şi fulgi răsfiraţi în casă 
care-aprind lemnele ca să 
dea spre lumânări lumină 
lumânări două-n cărare 
vor afla să ne aştepte 

cu lumini de aripi drepte 
prinse-n ceară fiecare 
ceară sură de coline 
multă le-ar aşterne paşii 
când spre urme ar săpa şi 
le-ar găsi cu iarnă pline 
şi-n loc iarna se adună 
ca un abator de sănii 
că-atârnând cârlige rănii 
carnea face-albită dună 


iar sub dunele ninsorii 

fire lungi au cuib în gheaţă 
vine iarna şi ne-agaţă 

de chibrituri umezi norii 

vine iarna ca un pântec 
şi ne macină-n ferestre 
pruncul ei ucis a zestre 
e al maicii plâns 
descântec 

aşteptam un 

semnal itineraric al căilor libere 

ca o pată de contact 

elipsoidă ireală a restricţiilor 
atunci când roţile plecau la seceriş 


eu strigam n-auzea decât foşnet: 
sunt aici nu mă vezi uite dinţii 
i-am înfipt în traverse când trec 
trenuri grele cu zgomotul sec 
peste rostul de aer al minţii 


sunt aici mor aici o amprentă 
prinsă-n cruci de metal cu tirfon 
ca pe-o gamă de țipăt afon 
scriu în poduri deriva latentă 


spunea mâine 

şi mâinile ei depăşeau viteza maximă a percepţiei 
telecomandă cu bariere mecanice noi 

convoaie cu parcursuri paralele 

sau remorcări izolate 

ale punctelor de secţionare 


trecea mâine şi tăceam poate umbră: 

n-are sens n-are cum să răstoarne 
alungirea de suflete sub 

înşirarea aceasta de cub 

trecând trenul pe macii de carne 


un perete cu sânge de artă 
numai câmpul rămâne cu noi 
bariere din oase de ploi 
colorând sub tăiş piatra spartă 


trecea mâine 

şerpuire de linie viaţa 

noastră categorie de B fără minus 

cu plus doar la ruperea de sigilii 

şi praful de roată dinţată care comută 
dincolo de abscisă macazele 


era mâine 

sau poate trecuse peste rând 

- de-atâtea mărci de siguranţă timpul 
cu-atacarea în fals 

ne murise tăcând 

Icono-click-s 
- ape de ploa 


plutind amniotic 

îmi spui 

că nu mai e nimic în urma zăpezii 
decât ape sau ploi 

te credeam câmpie 

şi tu momeşti nisipul 

iubito ia-ţi norul şi umblă 

sub valuri vom călca pe icoane 
ochii lor morţi 

sunt doar peşti rătăciţi 

în căutare de maluri 


aburii grei 
întorc fântânile peste fântânile ochilor ei 


suflă-n vitralii 

cu tuş de călugăr şi moarte 

sub sutane jumătate ţap jumătate iepure şchiop jumătate 
cineva împrăştie aerul mângâiat între coarne 


recomandat permanent 

e acelaşi perete 

cer gri 

din care picură lacrimi Daniel Bratu - Leredem 
copronime dublate Editura LiterNet.ro 

unu pe doi pe trei dactili 


Lee the snake now is crying 
Sing Sing 


în fiecare lacrimă e o cruce 
în fiecare cruce 

ascuns crocodilul 

liru liru reptilul 

cu fălcile prinse în stele 

de roşu-cenuşă 

pe guşă 


totul e-nscris triumfal 

într-o genetică just usual falsă 
şi-n uterul plin de pietonii 
trecerilor 


suflă vântul alăutele 

aceleaşi izmene gri ude sunt norii 
aripi răsucite întinse peste câmp 
respiră boala cineva anume 

să ne răs-toarne 


“are ochii mari în fântâni nisipul 
cu totul rămas 
adus dintre coarne 


peste galben de soare şi rotocol bleu-ciel 
e iar Dumnezeu... 

eh...Dumnezeu... 


a fost dat la o parte 

în rolul său joacă un guru 
bărbos dar aproape 
amniotic şi el 


şi poate 
şi eu... 

l-real de iarnă, clopotele ude 

bat cu limba strâmbă şarpele coclit, 
care-n ceţuri grele-adulmecând secunde 
s-a încolăcit. 


Râuri strâng inele, până peste unde 
aurul măsoară-n codul nou albit 
degetele cruce de zăpezi profunde 
ce ne-au sihăstrit. 


Ţipă corbii reavăn, atârnaţi de Lună, 
ciocuri li se mişcă sub pământ mereu, 
ghearele de aripi negre scări ne-adună 
ca pe-un minereu. 


Cinema - scop - cadru 

Câmpul umed. 

Acolo, unde bocancul intră în iarbă, urma rămâne: 
- aerodrom de umbre; 

- cimitir de fluturi; 

- stampă de striaţii, săbii frânte. 


Stampa 
tanka - lied - final Daniel Bratu - Leredem 
Uite greul nor vânăt Editura LiterNet.ro 

cum de alb se aprinde 
ca un soare pal. 

A atins iarba rece 

şi tălpile Ei. 

Descântec de sfârşitul iern 


- pentru noi, cei aproape, invizibili - 


leri transparenţi păream, doar irişi mari, teribili 

prin fulgi, topiţi făceam zăpezilor o dungă, 
strângeam în coapse gheţuri, ardeam iarna prelungă. 
Cum de-am ajuns, deodată, aproape, invizibili ? 


Cum de-am ninsori în pleoape, 
cum de-ţi îngheaţă globul cafelei, 
plin de lacuri, albite-n gândul ielei 
rătăcitoare-n ape? 


Cum de mă-neacă plânsul prin dune 
că nu-mi eşti, cum de nu stau 
să-mi fii aproape, ce mai vreau 
nisipul dalb s-adune? 


Căci iată-acum, când simt că mor de-ţi las în pântec 
rodul polar al iernii de pe buze, 

vândut iubirii noastre prea-confuze 

mai vreau atât, să-ţi spun doar un descântec: 


Du-mă, dincolo de nouri 
sapă-mi proaspătă zăpadă, 
iar văzduhul fă-mi-l stradă, 


şarpe printre bibelouri, Daniel Bratu - Leredem 
ja-mă, ocolind lumina Editura LiterNet.ro 

fă-mi troiene din cuvinte, 
să ne-acoperim cuminte, 
când ne rupe rădăcina, 

cât mai ard, tu fă-mă fulger, 
cât mai zbori, fă-mă aripă, 
prin cenuşa-mi răspândită 
/asă-mă uşor să şuier, 

ca un crivăţ blând, cu soare, 
să chem clipa, s-alung anii 
ce ne-ajung, ce telegarii 
ni-i încarcă de ninsoare... 


leri transparent păream, din irişi mari, teribil, 
prin fulgi topiţi, făceam zăpezilor o dungă, 
strângeai în coapse gheţuri, ardeam iarna prelungă, 
cum de-am ajuns, deodată, aproape invizibil? 

Mâinile izvoarelor de veghe 
- sonetul părinţilor mei = 


par două vieţi simple bătrânii din vale, 
vin seara s-adape cirezile toate, 

cu bivolii putrezi, încearcă să scoale 
din chivote farmec de veri adunate, 


doi parmeni, cu albul veghindu-le clipa, 
se luptă cu spira ce-n jos îi adună 

şi lumpenul tainic, de glod, e risipa 
lăsându-i în urmă, din crucea lor bună, 


ajunşi de povară ca plugul se taie, 
în brazde, cu gândul tulpinilor încă, 
iar mugurii tainei pocnesc în odaie, 
pe lângă lumina ce-ncet îi mănâncă, 


părinţii mei dragi s-au urcat pe fântână 
și-n urmă izvoarele singure mână 


Daniel Bratu - Leredem 

dacă florile creşteau la loc fără să vrea 
erau pentru tine o turmă... 


Daniel Bratu - Leredem 
Editura LiterNet.ro 


24/76 


CUPRINS 


lacuri de unghii 
- ce-aminte-amar - 


se-ngândură fruntea-n aduceri aminte 
şi-a boare de zemuri, mătase-ţi-ard piele 
spre cuiburi, sub rumen perlat cu amin, te 


apropii de aerul valului ce le 


transferă patina padelelor grele 
pe-aleilor lină cunoaştere-n sete 
de paşi, cu misterul şi-agale nuiele 
bătute în luciul de lebede-ncete 


ce-aripi ne duc ora, pulsând menuete, 
cu fluturii - eu, parcă tu - printre-acele, 
la negrul din ţeava gonirii concrete, 
cretatele morţi ale zbaterii mele, 


ni-s ceasuri de fum printre focuri, şi ele 
țin ritmul scăzut tocăturii de stele 


Daniel Bratu - Leredem 

Ler 


Leredem, leredem, 

albă-i liniştea din lemn, 

când te văd şi când te chem 
fibre lungi îmi trec prin semn, 


safirlom, safirlom, 
uit safirele în Dom 
şi le ia un călător, 
ochii tăi în ele dorm, 


tepetem, tepodum, 

cade visul meu nebun 
tremurând pe caldarâm, 
scrumul din rămasul-bun, 


unsovei, unsovai, 

de la răsărit un crai 

aducea un lemn de mai 

tăind codrul dinspre rai, 

iar în el te-aveam, m-aveai... 


Leredem, leredem, 
stăm ascunşi, închişi în lemn 
şi din când în când te chem, 


dar rămân doar eu. Şi-un semn. Daniel Bratu - Leredem 
Editura LiterNet.ro 

(incantaţia Evei către Adam) 
Dana Stefan 


Leredem, leredem, 

stăm ascunşi, închişi în lemn, 

şi din când în când te chem, 
dar rămân doar eu. Şi-un semn. 


Leredem leredem, 

stăm cuprinşi în alb de lemn, 
în substanţe de tăcere, 

fibre înmuiate-n miere... 


„.„ Să se evapore cuvintele cât să lase tatuate pe 


umărul meu semne, peste care gura ta să îngâne iar şi iar. 


Safirlom, safirlom, 

urcă piatra până-n Dom, 

să te legeni şi să dorm, 
tepetem tepodum, 
suspendaţi în vis nebun, 
trecem puntea de mătase 
ale verzurilor scrum, 

ai ai aiiii... unsovaiii... 

tu eşti craiul meu din rai, 

şi în el te-aveam, m-aveai... 


Leredem, tepodum, dor de tine şi de drum... 


Daniel Bratu - Leredem 

doare urma ca o sit-a 
florilor din carnea ta 
buza-n ele mi-e-nvelită 
parc-ar soarbe parc-ar sta 


parc-ar umezi din faţă 
rod petalelor şi bolţ 
unde umbrele se-agaţă 
de amieze fără colţ 


fără spaime parc-ar cerne 
orele-n bătutul tic - 
tac să plece spre eterne 


ace prinse-n unghiul mic 


unghi de unghii dor să-mi ţină 
buza-n luciul aromat 


ca un fluture-n lumină 
“încă zbor 


încă 


mă zbat 

Drumul scrisorilor 
- pulberi de salcâmi dimineaţa - 


Sub salcâmi 

dimineţile noastre se trezesc liniştite 

ca pulberi le simţim agăţate de-un umăr 
sunt tolbe pe care poştaşii uitării 

cu gesturi grăbite 

deasupra noastră le rup 

înainte de-a-ncepe iar drumul 

la nord sau la sud 


scrisori 

cu mult galben de frunză 
şi-aromă amară de flori de salcâm 
pictate-n grafit şi în rujuri 

de verde meduză 

scrisori 

presărate cândva cu pământ 

au pielea uscată mumie 


coboară-n vârtejuri 


adânc 

în apa sălcie 

azi suntem 

ieri nu ne vedeam 

pe când scrisul era Daniel Bratu - Leredem 

de frunze şi flori Editura LiterNet.ro 

o fotografie 

azi doar mai suntem 
scrisori 

din care citind ne urâm 
şi-apoi mai pe seară plecăm 
în pribegie 


Daniel Bratu - Leredem 

Mă paşte mielul vânăt cu buza despicată 
îmi smulge părul verde crescut abia de-o zi 
frământă în copite de scoici secreta şoaptă 
spre punți alunecoase 

şi pustii 


Albită-i doar cărarea cu aerul din oase 
ce-ncarcă-acum doar plumbul şi-ndeamnă spre luntraş 
iar mielul vânăt ţine cu boturile - şase 
a şaptea mea iluzie 

de aş 

mai vrea să cred că semnele din piatră 
şi rumegarea lor e adâncită-n cerc 

pe când eu simt că mielul vânăt latră 
şi muşcă ochiul lunii 

dacă-ncerc 

să mă cuprind în valul cu padele 

de arămiul tămâindu-mi prin 

undirea dintre primăveri cu-acele 
ierbare născătoare 

de pelin 


Mă paşte mielul vânăt cu sorbituri flămânde 
izbindu-mi apa clară cu limbile de clor 

iar primăvara pleacă alunecând oriunde 

mă paşte mielul vânăt 

vestitor 

Ape de ro; 
- umbre de oţel - Madrid 1! 


Lumina se-nalţă prin stropii de ploaie 
şi aeru-i umed, ca botul de lup, 

iar apa de roşu tot curge, şiroaie, 

pe geamuri, când liniştea roţile rup, 


„el tren va a Madrid” 

el trenul ca viermele nopţii 
săpase culoare 

culcuş 

aveau morţii 

leagăn de pluş 

ce plecase spre zid 

„tengo un billete de ida” 
inima pasăre 

îi era un bilet numai dus 
plecase strâns zarzăre 
şi-nflorea în cais 

neajuns 

„permiten abrir un rato la puerta?” 
doar un pic ar fi vrut 

să deschidă o uşă 

pentru ultim sărut 

al dimineţii-căpuşă 


Daniel Bratu - Leredem 

la intersecţie şarpele 
metalic ajunge se duce 
prin ceața ca laptele 
de la ultima cruce... 


E linişte, trenul se-ascultă pe sine 

şi gemene clipe se-nchid într-un turn, 
cad stropi răsuflările orcii, prin şine 

se umflă ca valul un urlet nebun 

şi geme pământul, prin noduri clepsidră 
se rupe din maluri, deodată străpuns, 
când schijele-mprăştie colții de hidră, 
se face-ntuneric de-atât sânge plâns... 


De la ultima cruce 

prin ceața ca laptele 

metalic ajuns se tot duce 

în intersecţie şarpele 

„tenemos que llegar al primer cruce” 


„espero un maletero” 

era doar un trup 

aştepta un hamal, 

să-i care mâinile 

să lege picioarele visele 

de unde s-au rupt 
„compartimento para fumadores” 
dar în compartiment 

nu se fuma 

un ecartament 

între ochi lumânările 
aveau fumul lumină 
nu zorile zările 
leagăn de pluş 
se-ngropase în zid 
culcuş 

aveau morţii 

săpase culoare 
viermele nopţii 

„el tren no sale de Madrid” 


În ape de roşu oraşul se-mbracă 

sunt raze urcate pieziş din pământ, 
căci soarele-i bolnav, iar gara-i o arcă 
din care măslinii zburaţi sunt de vânt. 

fulger zvârcolind pe ape 
peşti spre faguri îi aruncă 
mierea-n solzi vestind la prun că 
putregaiul de la cap e 
şi-unde umblă umbra ploii 
gura lor mai paşte încă 

peştii strânşi din apa-adâncă 
prind în bot de ochi moroii 
cald izvor de lavă-albită 

se încheagă în tulpină 

cuibul peştilor să ţină 

strâns pe oase de iubită 
zare-n ramuri ce-urcă norii 
lăsând grea urma de sare 
peste peştii morţi din care 
cozi dau şir spânzurătorii 


laţul zilei e-o biciuşcă 
siluind prin branhii peştii 
până-ajuns malul poveștii 
fulgerul din sine muşcă 

- primăvara plutea către douăzecişipatru de muguri întinşi pe o felie muşcată 


ana x) 


pâine 


sunt eu, Vronski, am un cal în depou, 
care dă din aripi la fix, 

când te-aude călcând cu ecou, 

oof, tuu, tuu 

ana-icsics 


plimbările noastre-ncepeau 

creşteam fire de iarbă ce-ţi ridicau tălpile până la apropo 
cu explicaţia că rădăcinile nu găseau altă sursă 

verdele nu ceda milosteniei 

pe care spaţiul nostru era scris cu creta vital 


deşi se întâmpla să nu conteze pentru noi 
frunzele ne impresionau doar ca fax-uri prolixe 
mă loveau mă feream 

mai mult de acele hârtiilor lucioase ca tâmpla 
în zodia berbecului sau 

în clătinare spre miei 


şi rămânea de cules 

în urma coapselor tale polenul ce se-ntindea pe felia de vară 
în locul scoarţei de ulm ce ne-nlocuia în orele pare 

nu reuşeam să opresc risipirea umbrelor prin altă lume 

din ultima clipă a mea de erou 

când Edenul îţi scria pe frunte numai ana-xx 
iar cerul era doar o reclamaţie 
ruptă în fâşii de un Dumnezeu postum 


dacă florile creşteau la loc fără să vrea 

erau pentru tine o turmă 

pe care paşii-ţi să-ncerce-a sui 

pe care să scuture fluturii valea 

prinşi încă-n lese 

ardeam ultimele cruci de pe buze până la cuie 

având ca motivaţie doar eliminarea livezilor puţine 

şi pentru că îţi era necesar orice mugur de aer în metastază 
atunci când mă auzeai cântând de pe o felie muşcată de pâine 

- amintiri împrumut 


Era pe la Paşti 

şi, scăpaţi, caii verzi imitau de-a-ndărate 
pe garduri, cocoşii, 

n-avea dorinţă omul acela 

cu buze crăpate 

de ouă prea roşii 


sorbind aerul putred, cu vela, 

pleca încet corabia nopții, 

pe când el scutura-n poartă nucii-a- 
nevoie 


"E voie? 

La voi e? 

Şi dacă da, ce?” 

Bătea soarta 

cu ţeasta, 

privea gospodarul, la fel şi nevasta, 
cum îşi etala arta 

în a le sculpta, cerşetorul, de zor, 
individul cu talentul istovitor 

şi fruntea lui, poarta 


maramureşeană 
zguduind grădina Daniel Bratu - Leredem 

"Măi omule!”, îşi striga gospodina 
bărbatul cu umerii plecaţi 

în timp ce i se 

ridica o sprânceană, 

"vezi că nebunul 

cătră mine cată!” 


dar ăla-şi potolise avântul, deodată, 
numai că rămăsese aşa, cu gura căscată, 
dormea, şi prin vise 

dinspre alte maluri închise 

aştepta un fir de lichid, 

cu faţa în sus 

între picioarele porţii 

uşor depărtate, iar sorții, 

prieteni, păreau că i-au pus 

sânge în cheaguri difuze 

şi norocul pe buze 

uscate: 


deasupra, departe, 

cerul se prăvălea, era un stâlp luminat, 
din care scurs, mat, 

gă/benuşul din cuibul stricat 

părăsea coaja spartă, 

prin lemn, 

spre gura deschisă, 

strâns în valiza aceea de poartă, 


mimând pleoapelor Însetate- Daniel Bratu - Leredem 

divina 
cu aroma de nuc, 


încet, el se spunea 
„eu rămân, 
eu mă duc” 


şi, uite-aşa, 

a murit, 

fericit, 

ca un câine în China, 
ultimul cuc... 

Hip-hope 
- soon at - 


După blocuri ard gunoaie, cerul scuipă 
fulger negru să ne rupă şi să taie 

porţi de carne unde şişul e un cui pă 
limba moale-atunci când lupii să fac oaie. 


Taci, fărâmă, respiraţie la mufă 
o să-ţi coasă caraliu `-n pupătoare 
la solaru” lu” bunicu” mare tu fă 


de-acum bine să-nţelegi cum să şi moare. 


Tomberoane varsă fumul şi ne spală 

ca pă torţe într-o groapă dă capace, 

şi cum stelele sunt doar urme dă boală, 
urlăm luna dacă Bărbosu` ne face. 


Poţi să te rogi, tată, am o veste gravă, 
orice speranţă e-o mâţă moartă-n tavă... 

/ubito, sorb dintre buzele tale inima dulce şi moale, deşi 
sunt numai o tăietură în care se vor prăbuşi alte guri... 

= m 


Cioburi de apă 
- reflexii - 


când roşu din roşu oglinzile-aleargă 
dau firele nopţii să-i spânzure fuga 
de puncte haihui în voluta mai largă 
a coapsei de lună ce-ascunsul ei rug a 


tăiat paralel cu triunghiul grădina 

şi-n zeamă de rodii a copt picătura 
căzând dinspre creştetul lumii ce vii n-a 
găsit în cădere să-i mestece gura 


pe care doar eu clipa ştiu din sorbire 
s-o semăn cu podul spre ziua aproape 
de seară întorsul clepsidrei cu mir e 
reflexie dublă în cioburi de ape 


iubito, oftez, reflectând, pielea-ţi are 
de-acum o problemă de multiplicare 

Vera - iubita mea cu buze de a 
- experiment în se 


„„„.apele tale alimentează grădina cu delicate flori de trandafir, unde cresc arbori cu 
fructe aurii şi purpurii, magnolii şi rodii cu fructe delicioase, cu nardul şi şofranul, 
stuful aromat şi scorțişoara, și toţi arborii care dau tămâie, smirnă şi aloe...” - 
Cântarea Cântărilor 


lubita mea cu buze de aloe, 

fertilă cataplasmă-n distilare 
evaporându-ţi râuri de savoare 
prin astringenţa fibrei lasă-mi voie. 


Spasmodic guvernaţi de emodină“*, 
pe treptele suind cu-angiosperme“, 
inflamatoare cursuri dintre derme 
lipite-or fi de bolta-ţi palatină. 


Nu voi mai şti nicicând de atonie*, 
bactericizii*-ţi pori de prin axile 
i-oi respira avid de elixire, 
carminativ imbold apoi să-mi vie. 


Depurative căi electuere* 
găsi-voi spulberate dinspre cupe, 
din epitelii sigur îţi voi rupe, 


în colţ, amare, boabele de miere. Daniel Bratu - Leredem 

şi, fibroblast*, proteic dus în comă, 
îngenunchind pe boluri de higromă“, 
holistic* voi visa lumea că doarme. 


Ne-om bea, apoi, în tihnă, tiamina“, 
coline*-n dilatate minerale 

vor amurgi trăgând pleoapele tale 
de palisade* ce-ntreţin lumina. 


Parenchimate* zone medulare 
s-or umple iar, subcortical, cu seve, 
şuvoi placebo-nchipuind a eve 
rezolutive*, scurse-n relaxare. 


Şi periciclic* ne vom fi stomate* 
cu sângele oranj de aloină“*, 
amestecând gel gros în vitamină 
la ostiola* vieţii lung voi bate. 


Vom face pulberi, zilnic, toată sera, 
până ce-om nemuri-n balsam deodată. 


Şi-atunci, prin pulpa ta înmiresmată, 
te voi sorbi, amar de-aloe, 
Vera. 

emodină = component bactericid şi laxativ al plantei de aloe 

angiosperme = plante ale cărei ovule se găsesc într-o cavitate închisă, denumită ovar 
atonie = lipsă de energie şi vitalitate, diminuarea disponibilităţii musculare la un 
organ contractil 

bactericid = care are proprietatea de a distruge bacteriile unicelulare 

carminativ = care stimulează saliva şi secrețiile gastrice 

electuere = preparate pentru uz intern, obţinute prin amestecarea de pulberi fine cu 
miere, sirop şi vin 

fanerogame = plante cu flori, a căror reproducție se realizează prin seminţe 
fibroblast = celulă a țesutului conjunctiv, responsabilă de producerea fibrelor 
proteice ale dermei 

higromă = acumulare de lichide în genunchi şi coate datorită unui traumatism sau 
iritaţii prelungite 

holistic = medicină care are în vedere omul în ansamblu - trup şi stare de spirit 
tiamina = vitamina B1 - necesară regenerării ţesuturilor şi producerii de energie 
coline = vitamină din complexul B - vasodilatator coronarian, favorizează 
metabolismul 

ţesut palisadic = primul ţesut „sanguin”, sub epiderma frunzei de aloe 

parenchim = ţesut al plantelor, din părţile medulare şi corticale, având rol de 
conducere a sevei 

rezolutiv = proprietatea unei substanţe de a face posibilă dispariţia unei inflamații şi 
apariţia relaxării 

celule periciclice = celulele care conţin „sângele” galben-roşiatic (aloina) 

stomate = ansamblu de două celule vegetale din epidermă 

aloină = principiul activ al aloei, componentă de bază 

ostiola = deschizătura din stomată, care asigură circulaţia apei sau aerului 

Din emisfera verde veneau pe apă chipuri, 
crestau în pietre aur topit, cotropitor. 


Pe cât de frumos ochii tăi au spălat în nisipuri 
prea devreme ce m-a scurs geana lor. 


Orbisem. 
În incizii creşteau munţii de sare. 


Retrase înspre irişi, magnetice tablouri, 
întoarse-n picătura căzută pe hublouri, 
mă închideau în ceața exploziei solare. 


Trecuse. 
Ape limpezi săpau în fiecare. 


Canonice clepsidre, sorbind flămând ecouri, 
hrăneau cu sfârcul umed nisipul în carouri, 
lăsând secate lumii dorita nemişcare. 


Uitasei. 
Eram valuri, corăbii oarecare. 


Grei pescăruşi de-albastru ne secerau din maluri, 
cu ţipătul ars verii-n potire de Graaluri 
ne însoțeau plecarea pe dunele spre mare. 

Visam. 

Trecute, calde anotimpuri. 

Prea duşii noştri ani, pierdute chipuri, 
umbre piereau, de verde-amăgitor. 


Pe cât de frumos paşii tăi mai cântau prin nisipuri, 
pe-atât de târziu am ajuns urma lor. 

Sete-mă 


sete-mă ajută vin 
cange-n creieru-mi zălog 
urce-mi nedurut suspin 
lacrimi crengilor polog 


humă-te-aş de piele zar 
rostogol buzele-n cânt 
sânu-mă să mă tresar 
frâurilor din pământ 


unde-mi nod retulburat 
scoica părului alin 
revărsarişte-ţi curat 
rodiei sucul pelin 


focu-mă să te arăt 
flăcărilor curcubeu 
de albastru colo făt 
iască-mi arsa ta din eu 


licuri-mă iar 
de-odată 

ochi de şarpe-n 
samovar 

miezuri şapte 

de mătase legănată 


roua noastră argintată 
laolaltă 


brumă-ne-ar Daniel Bratu - Leredem 

îți sorb fructe de mare dintre buze dulci şi moi, deși 
văd fiecare tăietură în care s-au prăbuşit alte guri, 


sunt microscopul cu ochii imenşi, unde şi 
microbii nectarului, morţi, mişună ca şoarecii suri, 


sub fiecare pliu, iubito, pe unde pătrund mă aşteaptă-o văpaie, de şarpe, 
imaginea lui e întoarsă, are dinţii întorşi, printre care 

regurgitează luminile cărnii, sunt numai ofrandă, coşar pe 

înserate, înghiţit de fumul ultimei colibe de sare, 


prin apele roz pe unde, iubito, înot, trandafirii 

dau zahăr în sângele pământului, petalele mor amărui, 
e locul prin care vezicile pocnesc în diluvii şi firii 

i-a fost inventat ghimpele fierii trecând prin gutui, 


mai departe sunt umbre, organele tale, 

iubito, mi s-au pus pe lentile, în loc de aripi sau pleoape, 
ca o sfoară încinsă, iederă arsă-n migdale, 

mă strânge de gât intestinul tău şi subţire şi-aproape 


plămânii-ţi au muguri, mi-au întins peste frunte pleura lor, unde şi 
alveolele, mai demult, s-au închis în cuşca şobolanilor suri, 


/ubito, sorb dintre buzele tale inima dulce şi moale, deşi 
sunt numai o tăietură în care se vor prăbuşi alte guri... 

Cindarella, 

prin ochii tăi mari cât umbrela, 
Cindarella, 

mă-nvârt ca cine-manivela, 
Cindarella, 

şi mă vând. 


Cindarella, 

eu n-aş fi vrut să fiu de-acela, 
Cindarella, 

un spectator căzut cu schela, 
Cindarella, 

peste rând. 


Şi în butoiul din pământ 

îmi fierbe sângele ca vinul 
când văd oglinzile cum sunt, 
de cercuri împlinit veninul. 


Cu zahăr parcă-aş arunca, 
mustind prin sucul de nuiele, 
dar ochii tăi m-aşteaptă ca 
doar săruri grele să mă spele. 


Cindarella dansa întruna samkaya, 

avea zâmbetul hohot dansa 

verticală şi verde ca o iederă pe zid alb, 
Cindarella dansa, 

danaide cu sânii de piatră turnau 

în cupe izvor mineral şi substanţă de zei, 
faunul imita unduiri senzuale 

cu Zece picioare deodată, 

dar numai cu două, lucioase, călca. 


Pavel Stratan, într-un colţ, cânta încet, 
auzit doar de greieri, 
"măi, tată, măi” 


Cindarella, 

eu am văzut cum veneai de la, 
Cindarella, 

crâşma cu fumul gros ca vela, 
Cindarella, 

şi acum, of, 


Cindarella, 

am irişii cât gogonela, 
Cindarella, 

şi îţi inund cu plâns nacela, 
Cindarella, 

din pantof. 


N-am vrut s-ajung aşa curând Daniel Bratu - Leredem 
din ameţire-n disperare, Editura LiterNet.ro 

cenuşa focului din gând 
mi-e scursă-n roci sedimentare. 


Mă-nec în vinul din butoi, 

iar sânge-n cheag astupă vană, 
din plânsul meu rămân doar ploi, 
de-al tău clipit rămâne-o geană. 


Din podea ieşeau umbre, să muşte-adânc nordul, 
samkaya învârtea crâşma şi frunzele-aveau 


nervuri paralele-n spirale. 


Pavel Stratan începuse să bea. 

l m perfect 
- imperfect - 


Ye, 

[`m perfect, furnicile-amestecau sângele călcâiului meu, 
la etajul 4, chiar George W. Bush 

înjurând îşi zidise culcuş, 

jar de la 6 parcă îmi zâmbea-n bec Dumnezeu. 


Bordura proaspăt vopsită era prea departe... 


Alături, pe şnurul perdelei urcau mii de furnici, 

roşii ca limba câinilor din clopote de biserici vândute. 
Bine le era sferelor acrite-n butoiul cu piatra filosofală 
deasupra, 

iambii termitelor treceau înainte, săltând... 


Sub apartament, unde se-auzeau boxele Richter, pe uşa 
metalică scria auriu doar „George 

W. Bush”, avea foi de trabuc în canaturi ovale, 

arse pe-o parte, albite-n alt cap, din trecut. 

Nimeni nu intra/nu ieşea pe/din uşa de sus, pe care 
laptele-albea lemnul dinspre cuibul de cuci, 


era acolo scris, cu o cretă, doar „Dumnezeu”. 


La parter, un lenin începea revoluţii, iar sub scară adormea-n ras-putin. Daniel Bratu - Leredem 

Oh, 

[`m perfect, din furnici se-alegea rumegus, 
pentru rugul athanorului meu, 

pe tavan îmi umbla Dumnezeu, 


jar din podea îmi respira chiar George Bush... 

Hai cuie, belşug, 
din lemnele uscate 
să-mi faceţi coşciug. 


Hai cuie, de-acum 
voi scrie doar tratate 
şi numai postum. 


Hai cuie, loviți 
în tâmplele-mi de scânduri 
canari istoviţi. 


Hai cuie-n poem 
şi-nchideţi-mă-n rânduri 
din carnea lui crem. 


Hai cuie, cu dor 
v-aşteaptă-acum şi iarba 
sub care-o să mor. 


Hai cuie, tăiş 
să-mi scuture-n câmp barba 


şi ochiul pieziş. 


Hai cuie, v-aştept 

cu giulgiul fin din rochii 
întins peste piept. 


Hai cuie ...sau nu... 
Spune-mi, iubito, că nu-s frunze palmele tale care-mi acoperă ochii 
şi că nu umbra stâncii se mişcă în urmă, ci tu... 

Înmulțirea haitelor 


S-au adunat, apoi haitele văzut-au dulci oase, 

din măduva caldă nu sorbeau decât cei mai de vază, 
le sticleau colții prin râuri de sânge rămase 

în rama-nroşită a cerului, pe la amiază. 


Mai târziu, când se deschidea poarta-nserării, 

fălcile lor se uneau într-o mândră, nestăpânită cântare, 
în coloratele bale de roşu, a disperării 

sămânță de victimă cânta şi mai tare. 


Urletul haitei urca şi se-nfăşura după lună, 
la miezul de noapte durerea-ncepuse să crească, 
pentru că o altă haită mai sângeroasă, nebună, 


în stomacul plin proaspăt, din oase-a pornit să rodească. 


Spre dimineaţă, cu boturi brumate-n mătase 
nevinovate noi haite-nvăţau cum să muşte, să-nghită, 
încât la amiază, din alte dulci şi fragede oase, 
sorbeau înmulţirea ce le-a fost hărăzită... 


Zilele, nopţile, gândul tot mor şi dispar fără urmă, 
pământul se-mbracă în gheare şi blană de fiară, 
urletul haitelor se-nghite pe sine, nu-i lună 

şi chiar haitele vor ajunge-nmulţite, să piară. 


- zadarnicele semne şi semnale - 

... Şi sst 


şi nu se mai scrie, cu umbre-n ferestre, 
deschise celule au dungi, peste viaţă, 
din rune găsite sub aripi, rupestre 
corăbii - cuvinte în colţuri ne-agaţă 


şi nu se mai zbate prin pâine-a secundă 
şuvoiul de grâne, cu foşnet, în vale 

cad poduri de piatră, sub ape s-ascundă 
undirea de spice a vocilor sale 


şi-i tot malul umed, amar, în derivă, 
prin verdele ierbii, console de spumă 
cresc pietrele nopţii, de-acum reflexivă, 
sub barcă, doar steaua furtunii ce nu mă 


adoarme cu lampa de gât, să sugrume 
în sine lumina, ca singură lume 

de pe brun aşternut, ghimpii taie fierbinţi 
carnea mea călătoare prin Zar... 

lumea-i pornită 


duc frâul sărăcit de ghinturi, spre un val 
din cele care curg pe ochii morţi de peşti 
şi-n tropotul ascuns, al cailor, cumva-l 
ţin brumelor străin, departe cât ne eşti, 


din cornier îmi fac ostreţe, pe grumaz, 

şi din ferestre, răni de fier-beton cu zid 
pe care urcă-ncet noi herghelii, de az' 
până-n alt ieri, prin miezuri ce ne-nchid, 


bat zemuri, într-un chivot, cu potop de şei 
ce ni-s şi frunzele, prefaceri de omizi, 

de limbul lor atârnă fructe moi, şi ce-i 

mai putred ca-ntomnirea-n arbori când ucizi, 


cu o cernire a berzelor, prin sită, 
prunci veştezi, de altfel ... şi lumea-i pornită 

Septembrie, început 


de vag ascuns ce-i pragul iscoadelor solare 
pe unde viermii nopţii lungiţi se-nfig în glod 
cad acele-n pătratul din limfa crescătoare 
verzuiul ochi terestru să-l mântuie de rod 


sonare-n cartilagii lăptoase de lumină 

în unghiuri drepte sfarmă şi bântuie silit 
fântânile-n plutire de alveolă plină 
cu-albastru-n împrejurul şi-n sinele cioplit 


se rupe coaja neagră în albele ovale 

o dată cu pereţii mai grei ce se închid 
prin peceţi rod iar paşii adâncurilor goale 
nuntite-n prăbuşirea aripilor de vid 


oglinzi topite veşted se-amestecă în rame 
de magma ruginie jilavului cuptor 

abulic se răsfiră deasupra holograme 
şuvoaiele placentei de timp nemişcător 


verzuiul ochi terestru iscoadelor solare 

se mântuie-n dospire cu-al ceţurilor nod 

de vag ascuns ce-i pragul din limfa născătoare 
prin galbene ovale curgând se creşte pod 

Cât de frumoasă, toam 
- salubritate confuză 


Cât de frumoasă şi singură măturai toate frunzele, 
lepădai toamna de ele ca de însângerate piei, 

cum curăţai tu, putred de frumoasă, pânzele 

şi mucegaiul din camera tăiată de alei. 


Pe nimeni n-am văzut să şteargă şosele de ploaie 
atât de albastru a tine îmbrăcată în gene, 

cât de sublim împleteai tu lacrimi şuvoaie 

pe bulevardele reci, separate de perne. 


Crengi multe, uscate, superb aruncate de tine în foc, 
cât de adânc şi târziu îmi intraseră-n sânge, 
gheţurile de octombrie gri ce regeşte-şi fac loc 
peste irişii tăi ruginii, pe când crivăţ ne-ajunge... 


Cât de frumos m-aruncai, cu gunoiul mâlos, la container, 
parfumul tău fin ascundea a mizeriei boare, 

a venit toamna, mi-ai spus, pe când mai plutea-n aer 
numai cenuşa bluzei tale avertizoare... 

Altfel 
- manifest - 


conjugă leneş timpul fiert să toarne 
ce leagă porii-n verbele alint 

cât inima-mi nu-i veştedă în carne 
mă lepăd întomnirii şi mă mint 


voi sunteţi valuri cât sunt încă roată 
voi ardeţi culmea cât eu mor vulcan 
culesul rugilor pe voi vă poartă 
când eu risipitor sunt de mărgean 


pe fluvii duceţi şoarecii în curse 

şi scoici de vineţiu cătuşe-aveţi 

pe când eu mă scufund lacrimii duse 
de iedera crescută prin pereţi 


pe voi vă-ngenunchează temple albe 

de eu răsun castelele-n nisip 

şi-n piatră-mbrăţişaţi cu ştreanguri salbe 
mă atârnaţi sub dunele-mi când tip 


voi sângele îl strângeţi în retortă 
şi-i înveliţi globulele-n formol 
eu urc prin capilare spre aortă 

voi fumegaţi speriaţi de necuprinsuri 
eu mă cuprind de ele ca-n balsam 
mereu atins de albele întinsuri 

bat jocuri fierte-n ramele de geam 


voi vă schimbaţi mereu, homeopatic 
îmi creşte frunza verde în inel 


eu vă iubesc 
cerându-vă iernatic 
să vă rămân 

şui toamnelor 

la fel 

Cerbi cu frunţi de toan 
- trecute vremi pe roata şerpi 


Trec dimineţile reci peste noi, 

iar acolo, de unde doar cerbii îşi uită 
coarnele-n apă, 

izvoarele lacrimilor tale, în liniştitele ploi, 
calde şi sărate m-adapă. 


De ce plângi ?, te întreb 

sigur de mine şi puţin ipocrit 

eu, cel fără de coarnele cerb 
închipuit ? 

De ce plângi, oare livezile noastre 
şi-au uscat crengile aşa mult 

şi aşa de ciudat, 

încât betegele ramuri intrate în nouri, 
albastre, 

aveau nevoie de alte ploi de cernut 
pentru a se putea iarăşi întoarce, 
cum au fost la-nceput, 

aplecate, rodind, spre pământ? 
Numai rodind? 

Numai pământ? 


Şi-atunci, fug spre 

lumea cată să mă vâre la loc 

şi mă plâng 

când ajung 

sub zid, rug. 

Când mă duc 

sub colina numărul şapte să-i culc 
şerpii fug, 

ard pe rând. 


Offff, ce mi-e dor 
să-ntind mâna după tine, mi-e somn, 
năclăit în sudoare bolnavă, 
creierul se zbate-n otravă, 
otrava şerpilor ce încă ard 
sub colină, | 
în sângele tău cald, 
în care ne făceam 
baia de după amiază 
şi ne iubeam 
încolăciţi, fără pază, 
fără pauze lungi, fără pauze dese, 
într-o continuă contopire de miri şi mirese... 

cald e pântecul pisicii dau din coadă 
şoareci verzi hrăniţi cu piscuri de urzică 
de cu ghearele apucă să mai roadă 

colţi de scârnă şi de limbă ce-o să zică 


mai departe despre creiere şi noade 
că au gust la fel de criză-n măruntaie 
şi că jegul traficat pe bot se cade 
ridicării lui în ranguri cât să taie 


dintr-un fagure de cizmă cu felină 
cor de babe care-adulmecă groparii 
şi colivele cu lumânarea plină 

de tunele unde îşi ling buze marii 


Iorzi prea plini de morgă şi-umezi de hachiţe 
dar al căror strigăt spre o mâţă „chiţ” e 

Zarada 
- din ciclul „autoparodii triste” =- 


Printre paşii pierduţi frunzele răscolesc 
umbletul tău caloric, divin, 

mă scufund în uitare şi caut firesc 
teii-atinşi de-al tău râs cristalin. 


De pe brun aşternut, ghimpii taie fierbinţi 
carnea mea călătoare prin zar. 

Peste cerul rotund zbor un câmp, să-mi alinţi 
macii storşi într-un roşu amar. 


N-am să cânt despre tine, Zaradă, 
cât mai pot să uit, 

doar murind şi-nviind o să-mi roadă 
glasul, alt cuţit. 


Focu-ţi dulce de-albastru, 
Zarada, 

ne-a ars hain, la fel, 

sunt cărbune, eşti astru, 
Zarada, 

pe-amurgit inel. 


O căutase, 

din urlet de vestire crăpa luna, 
în golul palid se-adâncise treaptă. 


Vuia în oase, 

noroiul ascuţit gonea zăpada 

și-n sânge-nchis, de cheag aprins cuţit 
pe lama vieţii, aşternut ferit, 

prea mult iubită odihnea Zarada. 


De prea veşted cuprins, ruginiul destin 
să mă ducă departe, aş vrea, 

cu tramvaiul un veac şi trăsura puţin, 
iar cât drum e, cenuşa ţi-oi bea. 


Ochiul tău să-l înghit, buza ta să o sorb 
Şi chiar sânii-ţi să-mi tremure-n gât. 

Voi lucirea-ţi din coapse, pe aripi de corb 
S-o aştern înlăuntru-mi şi-atât. 


Să-mi şopteşti, minunată, Zaradă, 
fiecare vers, 

orice cântec să-nsemne-o livadă 
în care n-am mers. 


Ape limpezi ne-or duce, 


Zarada, 

unul într-altu ` -apoi 

şi prin trupul meu, cruce, Daniel Bratu - Leredem 

izvorâ-vom noi. 


Furase urna**, 

gura nopții, însă 

din Bariera Vergului îl latră, 
oprindu-i glasul sfărâmat în piatră. 


În cuburi grele lumea doarme, plânsă. 


”...Vreau să-mi dai gura-ţi dulce, Zaraza, 
să mă-mbătezi mereu, 

de a ta sărutare, Zaraza, 

vreau sa mor si eu...” 


“Zarada = cea minunată, ţiganca de care s-a îndrăgostit nebuneşte trubadurul 
interbelic Cristian Vasile, cel care, pe versuri de Nicolae Kirițescu şi pe melodia 
compozitorului Taglerara, a cântat celebrul tango „Zaraza”; 


**după uciderea Zaradei de către o bandă rivală, din zona Barierei Vergului, şi 
arderea trupului adorat al iubitei, Cristian a furat urna cu cenuşa acesteia de la 
crematoriu şi a băut-o cu lingurita, timp de 4 luni. 

Deşi a mai trăit încă 20 de ani după moartea Zaradei, Cristian Vasile nu a mai cântat 
niciodată, decât atât cât să-l audă cenuşa strânsă în el. 

- umbre muscal 


pe lângă noi se trec iarăşi 
caleştile ceţii 

se-nalţă 

vârtejuri de umbre 
ne-agaţă 

de osii pătrate rotunde 
mâncate de molii 
fecunde-n iluzia vieţii 


sunt goale caleştile 

în ele doar aburul mişcă 
birjarii 

păpuşi cu fireturi albastre 
_au braţe morişcă 

prin ramuri înalte 

rup norii cad anii 
stejarilor grei 

sub toporişcă 


f 
trec iute caleştile ceţii 
sunt multe deodată 


_„Opreşte !” 

strigăm aprig birjarul 

e-un cleşte Daniel Bratu - Leredem 

pe cnut ferecată 


prin aburii feţei 
se-arată 
birjarul dar umbra-i descreşte 


în urmă rămâne un „Ştoo?” 
şi privirea lui blândă 
mimată 

noli tangere, 


măcar uite, spunea, 

deschide cercul mai mult- 

pe când ea 

îşi uitase compasul plecat în volute- 
nisipul frigea, 

ba aproape topise lumina-ntr-un ciob 


eşti un slut, un milog, 

fără s-asculte sfârăitul - sunt vie, 

sunt rea, 

mă, amărâtule, coborâtule, doborâtule, 
ştiu că ai vrea, 

dar nu-mi eşti nici măcar cât un bob 
dintr-o mie, 


căzătură de nimic mişcătoare, 
mortăciune, 
firescul mi-a luat firele şi le-a căzut spre apus 


oare 
nu te vezi, 

ba chiar s-ar putea spune 

că nici umbrele nu-ţi sunt decât tropot de-ascuns, 
oare 

chiar crezi 

că e loc de tine-n cirezi 

de oţel, 

unde mugetul e un ştreang, 
unde clopotele sună la fel, 
unde pulberea fină e-o perlă 
vibrând cenușie prin dune, 

a mierlă cu ochi de vițel 


dinspre iarnă, 
corăbii coborau ţărmul spre valuri de rune 


din ascuns în ascuns, 

acum tac, să se-adune 

trecerea soarelui prin sângele meu neajuns 
toamnă, 

loveşte-mă, taie-mă, toarnă- 


mă, 
până-atunci nu pleca, nu veni, arca ta-n ger e, 
până-atunci nu veni, nu pleca 


noli tangere 

adormi 
- toamnei - 


a dor mi-e lacustra pătrundere-n ceaţă, 
făclie cu palmele unse de ceară 
ce-acoperă drumul amurgului, hoaţă 
de tain prin coama-ntomnire amară 


a nor ţi-e lucarna, agavelor fire 

captiv şi nadirul, ce plumburi topite 
măsura-n lăuntruri făcut e să-nşire, 
sub valuri de ambră, aceleaşi ispite 


a tom ni-i de danii lumina din dune 
înscrise cu limba pe-o frunză-n cădere, 
când galbena filă începe s-adune 
întoarcerea-n jaruri, cât roşul din cer e 


a semeni alături prin brazde-n amiază 
deşi bolta ruguri de altfel pulsează 

